Bioloogiline kallak, mis hakkab pead tõstma "Valges  pilves" ja "Punases tuules", võtab eriti teadliku ilme novellidekogus "Elu murrab sisse" (1931). Metsanurk on siin asunud revideerima klassikalisi elu­ideaale nende elustvõõrdunud mõttetuses ja tarbetus ühekülgsuses. Ülepingutatud voo­rused takistavad ja moonutavad elu aren­gut rohkem kui väiksed loomulikud nõrku­sed. Parem oldagu hea "vares" kui halb Kristus. Elu suveräänsuse motiiv tähendab mõtteliselt relatiivsusetunde läbimurret dogmaatilistest seisukohtadest. Elutarkuse huu­moriga tunnustades  "inimvarest" ta loomu­liku piiratuse paratamatuses, M. loovutab oma tavaliku ranguse ning võtab humaanse hoiaku.